ROMÂNIA	
JUDEȚUL VRANCEA
CONSILIUL JUDEȚEAN


     HOTĂRÂREA nr. 216
din 17 septembrie 2026

privind: aprobarea documentației tehnice la faza Notă conceptuală și Temă de proiectare și exprimarea acordului pentru realizarea obiectivelor de investiții: „Instalație nocturnă pentru două terenuri de antrenament”, „Pistă de alergare cu suprafață din tartan” și „Puț forat pentru irigarea terenurilor naturale”, în cadrul imobilului Complex sportiv - Stadionul „Milcov”

Consiliul Județean Vrancea,
- văzând referatul Serviciului Dezvoltare, Investiții și Finanțări nr.201/25034/27.08.2026, privind aprobarea Notelor conceptuale și a Temelor de proiectare privind realizarea obiectivelor de investiții: „Instalație nocturnă pentru două terenuri de antrenament”, „Pistă de alergare cu suprafață din tartan” și „Puț forat pentru irigarea terenurilor naturale”, în cadrul imobilului Complex sportiv - Stadionul „Milcov”;
- având în vedere adresa Clubului Sportiv Județean Vrancea nr. 196/29.07.2026, înregistrată la Consiliul Județean Vrancea sub nr. 201/21650 din 29.07.2026;
- ținând cont de adresele Clubului Sportiv Județean Vrancea nr. 244/07.08.2026, nr. 245/07.08.2026 și nr. 246/07.08.2026, înregistrate la Consiliul Județean Vrancea sub nr. 201/23014 din 10.08.2026, nr. 201/23015 din 10.08.2026 și, respectiv, nr. 201/23016 din 10.08.2026;
- luând în considerare Hotărârile Consiliului de administrație al Clubului Sportiv Județean Vrancea numerele: 05/07.08.2026, 06/07.08.2026 și 07/07.08.2026 privind avizarea Notelor conceptuale și a Temelor de proiectare aferente celor trei obiective de investiții;
- luând în considerare Hotărârea Consiliului Județean Vrancea nr. 80/06.05.2026 privind darea în administrarea Clubului Sportiv Județean Vrancea a imobilului Complex sportiv - Stadionul „Milcov”, situat în municipiul Focșani, str. Aleea Stadionului nr. 2, precum și Protocolul de predare-primire încheiat la data de 25.06.2026;
- în conformitate cu prevederile art. 1 alin. (2) lit. a), art. 3, art. 4 și art. 5 alin. (2), precum și ale anexelor nr. 1 și 2 la Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
- în conformitate cu prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;
- în baza art. 173 alin. (3) lit. f) și alin. (5) lit. f) din O.U.G. nr. 57/2019 privind Codul administrativ, cu modificările și completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea; 
- în temeiul art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

 HOTĂRĂȘTE:

Art. 1. (1) Se aprobă Nota conceptuală pentru obiectivul de investiții „Instalație nocturnă pentru două terenuri de antrenament”, în cadrul imobilului Complex sportiv - Stadionul „Milcov”, conform anexei nr. 1a care face parte integrantă din prezenta hotărâre.
(2) Se aprobă Tema de proiectare pentru obiectivul de investiții „Instalație nocturnă pentru două terenuri de antrenament”, în cadrul imobilului Complex sportiv - Stadionul „Milcov”, conform anexei nr. 1b care face parte integrantă din prezenta hotărâre.
Art. 2. (1) Se aprobă Nota conceptuală pentru obiectivul de investiții „Pistă de alergare cu suprafață din tartan”, în cadrul imobilului Complex sportiv - Stadionul „Milcov”, conform anexei nr. 2a care face parte integrantă din prezenta hotărâre.
(2) Se aprobă Tema de proiectare pentru obiectivul de investiții „Pistă de alergare cu suprafață din tartan”, în cadrul imobilului Complex sportiv - Stadionul „Milcov”, conform anexei nr. 2b care face parte integrantă din prezenta hotărâre.
Art. 3. (1) Se aprobă Nota conceptuală pentru obiectivul de investiții „Puț forat pentru irigarea terenurilor naturale”, în cadrul imobilului Complex sportiv - Stadionul „Milcov”, conform anexei nr. 3a care face parte integrantă din prezenta hotărâre.
(2) Se aprobă Tema de proiectare pentru obiectivul de investiții „Puț forat pentru irigarea terenurilor naturale”, în cadrul imobilului Complex sportiv - Stadionul „Milcov”, conform anexei nr. 3b care face parte integrantă din prezenta hotărâre.
Art. 4. Consiliul Județean Vrancea își exprimă acordul expres pentru realizarea obiectivelor de investiții prevăzute la art. 1-3 asupra bunului proprietate publică a Județului Vrancea, reprezentat de imobilul Complex sportiv - Stadionul „Milcov”, situat în municipiul Focșani, str. Aleea Stadionului nr. 2, aflat în administrarea Clubului Sportiv Județean Vrancea conform Hotărârii Consiliului Județean Vrancea nr. 80/06.05.2026.
Art. 5. Prevederile prezentei hotărâri vor fi duse la îndeplinire de către Președintele Consiliului Județean Vrancea, prin aparatul de specialitate, și de către Clubul Sportiv Județean Vrancea, fiecare potrivit competențelor proprii, și vor fi comunicate celor interesați de către secretarul general al județului prin Compartimentul Monitor Oficial Local, din cadrul Serviciului Juridic.

Președintele
Consiliului Județean Vrancea
Nicușor HALICI

Contrasemnează, 
     Secretar general al județului                          
                                                                                                    Raluca Dan        



